কলকাতা: রাজ্যে অশান্ত পরিস্থিতি রুখতে এবার হস্তক্ষেপ করলেন রাজ্যপাল কেশরীনাথ ত্রিপাঠী ৷ আলোচনা উদ্দেশে বৈঠকে ডাকলেন রাজ্যের চার রাজনৈতিক দলকে ৷ আগামিকাল বিকেল চারটেয় রাজভবনে তৃণমূল, বিজেপি, সিপিআইএম ও কংগ্রেসকে বৈঠকে ডাকলেন রাজ্যপাল কেশরীনাথ ত্রিপাঠী ৷ লোকসভা ভোট শেষ হওয়ার পর থেকেই রাজ্যে বেড়েই চলেছে রাজনৈতিক হিংসার ঘটনা ৷ রাজ্যের বিভিন্ন স্থানে রাজনৈতিক দলের কর্মীদের মধ্যে সংঘর্ষ ও হানাহানি বেড়েই চলেছে ৷ সম্প্রতি বসিরহাটের ঘটনায় এরাজ্যের পরিস্থিতি নিয়ে রিপোর্ট চেয়ে পাঠায় স্বরাষ্ট্রমন্ত্রক ৷ সোমবার রাজ্যের ভোট পরবর্তী উত্তেজিত পরিস্থিতি নিয়ে আলোচনায় বসেন প্রধানমন্ত্রী নরেন্দ্র মোদি ও রাজ্যপাল কেশরীনাথ ত্রিপাঠী ৷ ভোট পরবর্তী হিংসা নিয়ে চরমে পৌঁছয় কেন্দ্র - রাজ্য সংঘাত।
রাজ্যে হিংসা রুখতে তৎপর রাজ্যপাল, বৈঠকে ডাকলেন ৪ রাজনৈতিক দলকে